**danskdansk**

**»Ikke uden min mor«**

**danskdansk** blev etableret i 2009. Identitet og danskhed er begreber, der er til konstant forhandling og i konstant forvandling. Den danske såvel som den personlige identitet forandres i takt med tiden og påvirkninger inde- og udefra. Det er med dette udgangspunkt og i denne sammenhæng, danskdansk skaber aktuelle forestillinger. danskdansk ser mangfoldighed som en kunstnerisk og samfundsmæssig styrke og arbejder for at afspejle og inkludere flere borgere i scenekunsten. danskdansk har tidligere produceret »Hellig Krig« (2016), »Forført« (2015), »Perker Cabaret« (2015), »oprørt« (2014), »Frelserne«, (2013), »Media Machine« (2012) og »Den hvide mand« (2010).

***Instruktør*** **Sandra Yi Sencindiver** er uddannet skuespiller fra Skuespillerskolen ved Aarhus Teater i 2007. Hun har dansk-amerikansk-koreansk baggrund. »Ikke uden min mor« er Sencindivers debut som instruktør af voksenforestillinger. I 2016 debuterede hun som instruktør af børneforestillinger med Teatergrads »Verdens Historier« (2016). hun har arbejdet som scenekunstner på små og store scener bl.a.  Århus Teater, Det Flydende Teater, Østre Gasværk Teater, Teater Grob, Nørrebro Teater, Teater Rio Rose, Cantabile 2 og som skuespiller i tv og film, senest DR’s »Broen« 4. I 2009 var hun medstifter af danskdansk, som hun i dag driver sammen med Christine Worre Kann, og som hun er kunstnerisk leder af. I 2014 var hun med til at etablere Teatergrad, hvor hun også nu udgør ledelsen sammen med Christine Worre Kann og Pelle Nordhøj Kann.

***Dramatiker*** **Camara Christina Lundestad Joof** er født i 1988. Joof er norsk-gambisk scenekunstner, dramatiker og musiker. Hun har I de seneste ti år arbejdet freelance som politisk og kunstnerisk rådgiver for kunst- og kulturinstitutioner i Norge og Norden og via CKI – Det Danske Center for Kunst og Interkultur, TrAP – Office for Transnational Arts production og Norsk Publikumsutvikling. Siden 2008 har hun sammen med Liv Hege Skagestad ledet og opbygget børne- og ungdomsteatret Den Mangfaldige Scenen i Oslo. I 2018-19 er hun husdramatiker i Dramatikkens hus i Oslo. Hendes kunstneriske og politiske arbejde er hovedsageligt dokumentarisk og fokuserer på intersektionalitet, unge og normkritik. Joof afsluttede i december 2017 en skandinavisk turné med sin selvbiografiske soloforestilling »Pavlovs Tispe« og i efteråret 2016 og foråret 2017 havde Joof »Venteværelse«, en audiovisuel udstilling, stående i Oslo og København.

***Dramaturg*** **Sosha Teperowska** er uddannet dramaturg fra Aarhus Universitet og har en cand.mag i dans fra No-Ma-ds; Nordic Master Of Dance Studies. Hun har arbejdet som dramaturg, manuskriptudvikler og underviser, siden hun blev uddannet i 2014. I 2015 og 2016 var hun ansat på Den Kongelige Ballet og arbejdede med produktions- og procesdramaturgi samt manuskriptudvikling. Teperowska har siden 2016 været fast tilknyttet danskdansk og Teatergrad. Derudover har hun arbejdet på mere eksperimenterende sceneudtryk og med udvikling af nye kunstneriske tiltag som f.eks. operaen »Zilent Zone« (2017) instrueret af Tue Bierring og arbejder for tiden på et projekt som dramaturg hos Dansk Danseteater. Teperowska har desuden lavet undervisningsforløb i bl.a. teater og performance, dramaturgi, præsentationsteknik og kreativ børnedans.

***Skuespiller*** **Anne-Vibeke Mogensen** er født i København i 1953. Hun er uddannet fra Skuespilleruddannelsen ved Aarhus Teater i 1975. Derefter fulgte 11 år på teatret Svalegangen. Efter syv år som freelance-skuespiller i København med roller på bl.a. *Betty* Nansen Teatret, Café Teatret, Det Danske Teater og Det Kongelige Teater samt i DR’s satireprogram »Uff, der er billeder på vej« gik turen atter til Århus Teater, hvor hun de næste 20 år var ansat i ensemblet. Her spillede hun mere end 60 forskellige roller. Mogensen modtog i 2003 Lauritzen-prisen for sin Martha over for Preben Kristensens George i »Hvem er bange for Virginia Woolf«.

***Skuespiller*** **Lotte Munk** er uddannet **skuespiller** fra Skuespillerskolen ved Aar**hus Teater i 1995.** Efter endt uddannelse blev Munk fastansat ved **Aarhus Teater**. Fra 2000 har hun arbejdet freelance med København som base på såvel teaterscenerne som i film og på tv. Hun har bl.a. medvirket i Invictus Films »Ramt« (2017) Regner Grastens »**Hvidstengruppen« (2012),** Zentropas »De fortabte sjæles ø« (2007) og »**Idioterne« (1998).** På tv Nimbus/Filmlances »**Broen II«** og DRs »**Forbrydelsen«.** På teatret har hun bl.a. spillet i Anemoneteatrets »Min mor er en sommerfugl« (2008/9), Team-teatret »**Kvinden og Aben«** (2008), Husets Teaters »**Den Arabiske Nat«** (2004), Det Kgl. Teater**s »Don Juan« (2003), Aarhus Teaters** »**Hvem er bange for Virginia Woolf?«** (dublering, 2003) og Aarhus Teaters »**Den blinde Maler«**(2000).

#### Skuespiller Şiir Tilif født i Tyrkiet i 1986 og uddannet skuespiller fra Statens Scenekunstskole i 2013. Tillif har bl.a. medvirket i Teater Lampes »Grænsen« (2015), Teater Nordkrafts »Happy New Year Sophie Ducks!« (2014), Betty Nansen, Edisons »Jeg ringer mine brødre« (2014) og Ondt Blod (2012), Grønnegårdsteatrets Skærsommernatsdrøm (2011) og Aalborg Teaters »Familien« (2011). Desuden har hun medvirket i filmen »Aminas breve« i 2017. Tillif var nomineret som ”Best Actress” i David Noel Bourkes »Bakerman« til Nordic International Film Festival (NIFF) 2017.

***Musiker, komponist og sangskriver*** **Marie Louise von Bülow** er født i 1976 og uddannet kontra-og elbassist fra Rytmisk Musikkonservatorium i 2007. På linje med bassen er hun en erfaren sanger og spiller desuden guitar, keyboard og tværfløjte. Hun har de seneste 15 år arbejdet som komponist, producer, musiker, sanger, arrangør og lyddesigner, i bandsammenhæng, som sessionmusiker og i teaterforestillinger og har medvirket på/medproduceret over 40 studie-albums. Musikalsk har von Bülow sine rødder i jazzen, men har primært bevæget sig inden for pop, rock og folk. Blandt samarbejdspartnere kan nævnes Marie Key Band, Kenneth Thordal, Czeslaw Spiewa, Alberte Winding, Mouriz/Hørslev og Arte dei Suonatori, m.fl. Som kapelmester, komponist og arrangør har von Bülow bevæget sig i den teatralske ende af pop/folk-genren og har arbejdet med egne bands (SpaB, Diablo Pussycats m.fl.), TV- og liveshows (Zulu Love Champs, Zetland Live, Danish Fodbold Award) og med deciderede teaterproduktioner, herunder Edison Teatrets »Jeg Misforstår Gerne det Hele« (2017), Det Flydende Teaters »Martyren Munk« (2017), danskdansk’s »Forført« (2016), Teatergrads »Krig – i børnehøjde« (2016) og »Verdens Historier« (2016) og Nørregaards Teater »Sne« (2016). Derudover har hun som musiker og skuespiller bl.a. medvirket i Teatergrads »Verdens Historier« (2016) og »Husker Du? (2015), Det Flydende Teaters »Grinet & Døden« (2015), Café Teatrets »Stakkels Kenneth« (2011) og Østre Gasværks »Før det blir’ sagt« (2010).

***Scenograf* Sir Grand Lear** dækker over arbejdsfællesskabet mellem Lea Burrows og Ingvild Grande. Igennem de seneste 10 år har de arbejdet sammen og hver for sig med at skabe scenografier og kostumedesigns til mere end 60 forestillinger. De er begge uddannede scenografer fra Den Danske Scenekunstskole i 2005, derudover er Burrows uddannet dukkemager ved Dukkemagergrunduddannelsen i 2000. Som Sir Grand Lear har de fortsat deres stærke arbejde med vægt på gennemsigtighed, oprigtighed og ærlighed. De søger et scenografisk udtryk, der rækker ud over den æstetiske værdi og vægter samspillet mellem de forskellige aktører på og omkring scenen med sigte på, at scenografien står sin reelle prøve i mødet med det virkelige liv. Sir Grand Lear har senest i 2017 skabt scenografier til Det Kongelige Teaters »Jeg løber«, BaggårdTeatret og Teater 2Tusinds »CRASH« samt Aalborg Teaters »Gummi T«.